procesaur/Wiki.mk huggingface dataset:
Јеронимитски манастир

Јеронимитски манастир (португалски: ''Mosteiro dos Jerónimos'') — манастир којшто се наоѓа во Лисабон, Португалија. Црквата билас изградена во времето на Енрике Морепловец во 1450 година. Во оваа црква престојувал и самиот Васко де Гама пред да отплови на неговото патување кон Индија. Денешниот изглед на црквата започнал да се гради во времето на Мануел I, и била изградена во периодот од 1515 до 1520 година. Црквата била на повеќепати реновирана, посебно по земјотресот во Лисабон од 1775 година. Од 1983 година, манастирот е вклучен во списокот на културно наследство на УНЕСКО.
Список на претседатели на Руската Федерација

Ова е список на претседатели на Руската Федерација формирана во 1993 година по распаѓањето на Советскиот Сојуз. Во оваа листа се вклучени само претседателите од 1993 па сѐ до денес. За поранешните претседатели, видете Водачи на Советскиот Сојуз.
1 Претседатели
:За водачите пред 1990, видете Водачи на Советскиот Сојуз.
#, Име, Слика, Почеток на мандат, Завршеток на мандат, Политичка партија, Термин, Премиер
1, Борис Елцин, 10 јули 1991(''инаугуриран''), 9 август 1996, Непартиски(Поддржан од Демократска Русија), 1, Иван СилаевЕгор ГајдарВиктор Черномирдин
9 август 1996(''инаугуриран''), 5 ноември 1996, Непартиски, 2
—, Виктор Черномирдин (''В.Д.''), 5 ноември 1996, 6 ноември 1996, Наш Дом – Русија, ''Виктор Черномирдин''
1, Борис Елцин, 6 ноември 1996, 31 декември 1999(''напуштил''), Непартиски, Виктор ЧерномирдинСергеј КириенкоЕвгениј ПримаковСергеј СтепашинВладимир Путин
—, Владимир Путин(''В.Д.''), 31 декември 1999, 7 мај 2000, Непартиски, ''Владимир Путин''
2, Владимир Путин, 7 мај 2000(''инаугуриран''), 7 мај 2004, 3, Михаил КасјановМихаил ФрадковВиктор Зубков
7 мај 2004(''инаугуриран''), 7 мај 2008, Непартиски(Поддржан од Единствена Русија), 4
3, Дмитриј Медведев, 7 мај 2008(''инаугуриран''), 7 мај 2012, Единствена Русија, 5, Владимир Путин
4, Владимир Путин, 7 мај 2012, 7 мај 2018, Единствена Русија, 6, Дмитриј МедведевМихаил Мишустин
7 мај 2018, 7 мај 2024, Непартиски(Поддржан од Единствена Русија), 7
7 мај 2024, Сѐ уштеЗавршеток на мандат: 7 мај 2030, 8
2 Поврзано
* Претседател на Русија
* Политики на Русија
* Влада на Русија
Забна пулпа

Забната пулпа (''pulpa dentis'') — најминијатурниот орган во човековото тело. Сместен е во шуплината на забот (cavum dentis) и од секаде е обиколена со дентин, освен во пределот на отворот на врвот на коренот на забот (foramen apicis dentis) преку кој навлегуваат крвни садови и нервни влакна. Пулпата е ретко сврзливо ткиво.
1 Функции на пулпата
* Дентиногена Функција - учествува во создавање на дентин.
* Нутритивна или хранителна функција - се остварува преку нервните влакна и крвни садови
* Заштитна или одбранбена функција - пулпата реагира на механички, топлински, бактериски, хемиски и други фактори со болка.
2 Структурна организација на забната пулпа
2.0.1 Одонтобластен слој
Тоа е слој, составен од цилиндрични клетки (одонтобласти) кои се движат по површината на забната пулпа на границата со дентинот. Од одонтобластите излегуваат Томесови процесуси кои навлегуаат во дентинските каналчиња и учествуваат во неговата исхрана.
2.0.2 Субодонтобластен слој
Се состои од: Ацелуларна зона или Веилова Зона и Клеточна зона или Хохлова зона.
Во Веиловата зона се наоѓа мрежа на нервни влакна - Решкова мрежа. Под Веиловата зона се наоѓа Хохловата клеточна зона во која се наоѓаат повеќе типови на клетки од кој најзастапени се фибробластите.
2.0.3 3. Централна зона
Тоа е дел од забната пулпа во кој се наоѓаат клетки, крвни садови, нервни влакна, лифмни садови, ретикуларни, колагени и еластични влакна кој се потопени во водена маса.
Во пулпата може да се сретнат и недиференцирани клетки кои понекогаш во зависност од потребите може да се диферецираат.
Општини во Бразил

Ова е статија за општините во Бразил. Бразилските држави се поделени на многу општини. Во моментов, Бразил има 5560 општини.
1 А
* Општини на Акре (AC)
* Општини на Алагојас (AL)
* Општини на Амапа (AP)
* Општини на Амазони (AM)
2 Б
* Општини на Баја (BA)
3 Г
* Општини на Гојаш (GO)
4 Е
* Општини на Еспирито Санто (ES)
5 М
* Општини на Марањао (MA)
* Општини на Мато Грошо (MT)
* Општини на Јужна Мато Грошо (MS)
* Општини на Минаш Жераис (MG)
6 П
* Општини на Пара (PA)
* Општини на Параиба (PB)
* Општини на Парања (PR)
* Општини на Пернамбуко (PE)
* Општини на Пјауи (PI)
7 Р
* Општини на Рио де Жанеиро (RJ)
* Општини на Северна Рио Гранџе (RN)
* Општини на Јужна Рио Гранџе (RS)
* Општини на Рондонија (RO)
* Општини на Рораима (RR)
8 С
* Општини на Санта Катарина (SC)
* Општини на Саун Пауло (SP)
* Општини на Сеара (CE)
* Општини на Сержипе (SE)
9 Т
* Општини на Токантинс (ТО)
10 Ф
* Административни региони на Федералниот дистрикт (DF)
11 Поврзано
* Список на градови
* Список на најголеми градови во Бразил
12 Надворешни препратки
**
Списоци на ѕвезди

Во продолжение следуваат списоци на ѕвезди. Тие се масивни тела од јонизиран гас во надворешната вселена, кои произведуваат или произведувале енергија преку јадрено соединување.
Според место:
:* Список на ѕвезди по соѕвездија
Според име:
:* Список на ѕвезди со име
:* Список на традиционални имиња на ѕвезди – според западната култура, вклучувајќи:
:* Список на арапски имиња на ѕвезди
:* Kинески имиња на ѕвезди
Според близина:
:* Список на најблиски ѕвезди
:* Список на најсјајни ѕвезди
Според физичките одлики:
:* Список на најсјајни ѕвезди
:* Список на најмасивни ѕвезди
:* Список на најголеми ѕвезди
:* Список на најнемасивни ѕвезди
Според други фактори:
:* Список на познати променливи ѕвезди
:* Список на ѕвезди со потврдени вонсончеви планети
:* Список на кафеави џуџиња
Други списоци:
:* Супернови
:* Двојни ѕвезди
:* Ѕвезди именувани по личности
:* Ѕвезди што се користат во морепловството
0.1 Останати ѕвезди
Следува список на делумно забележливи ѕвезди кои имаат посебни статии во Википедија, но не се вклучени на ниеден список од оние погоре:
* BPM 37093 — дијамантска ѕвезда
* Лебед X-1 — извор на рендгенски зраци
* HE0107-5240 — една од најстарите најдени ѕвезди
* HR 465 — хемиски променлива ѕвезда
* Немеза — хипотетичка ѕвезда
* OGLE-TR-122b — една од најмалите ѕвезди
* P Лебед — одеднаш појавeна во XVII век
* WNC4 — Месјеов објект 40
* Зета Воловар — ѕвезда со точки
1 Поврзано
* Имиња на ѕвездите
* Ѕвезда
* Ѕвездена класификација
2 Наводи
*'' '', Astronomical Data Center, NSSDC/ADC, 1991.
* — ARICNS Database for Nearby Stars
* , NASA. — database of nearby stars.
*
Цемент (заб)

Цемент (substantia cementum) е минерализирано сврзливо ткиво кое се протега од вратот на забот до врвот на коренот на забот т.е го покрива дентинот во пределот на коренот на забот. Со цементот кое претставува тврд дел на забот, се остварува контакт со околните ткива (периодонциум)преку колагени влакна. Цементот е со помала тврдина од дентинот и има жолтеникава боја. Содржи 45% неоргански материи и 55% органски материи. Карактеристично за цементот е што одејќи од цементно-емајловата граница кон врвот на забот неговата дебелина постапно се зголемува така што на самиот врв на забот е најдебел и го формира отворот на коренот на забот (foramen apicis dentis)
1 Поделба на цементот
Цементот се дели на бесклеточен и клеточен. Нивното целосно разграничување не е целосно утврдено, се смета дека бесклеточниот дел е најзастапен во горните две третини од цементот, додека клеточниот дел е застапен во долната третина од цементот, најгусто во самиот отвор на врвот на коренот на забот. Клетките на цементот се нарекуваат цементоцити.
2 Типови на влакна во цементот
Цементот содржи 2 типа на тенки влакна: тенки колагени влакна и дебели колагени влакна.
Тенките колагени влакна се протегаат паралелно на површината на забот, додека дебелите колагени влакна се протегаат под прав агол на површината на забот. Краевите на овие влакна од една страна се поврзуваат со периостот, а од другата страна со цементот на забот и тие краеви се нарекуваат Шарпееви влакна.
Кајмани (потсемејство)

Caimaninae е една од двете потсемејства на семејството на алигаторовидните. Содржи 3 преживеани рода, во кои спаѓаат 6 преживеани вида на кајмани.
Потсемејство Caimaninae
* † Род ''Necrosuchus''* † Род ''Eocaiman''* Род ''Paleosuchus''** Кувијеов џуџест кајман, ''Paleosuchus palpebrosus''** Шнајдеров кајман, ''Paleosuchus trigonatus''* † Род ''Purussaurus''* † Род ''Mourasuchus''* † Род ''Orthogenysuchus''* Род ''Caiman''** Јакарски кајман, ''Caiman yacare''** Очилен кајман, ''Caiman crocodilus''** † ''Caiman lutescans''** Широкомуцест кајман, ''Caiman latirostris''* Род ''Melanosuchus''** † ''Melanosuchus fisheri''** Црн кајман, ''Melanosuchus niger''
† означува изумрени родови и видови
Списоци на ѕвезди по соѕвездија

Сите ѕвезди се дел од некое соѕвездие. Созвездијата се делови од небото, и постојат 88 соѕвездија, односно небото е поделено на 88 делови.
Единествената ѕвезда која не припаѓа на ниедно соѕвездие е Сонцето. Сонцето патува низ 13 соѕвездија во текот на својата еклиптика, а тоа се 12-те соѕвездија кои се користат во астрологијата плус соѕвездието Змијоносец.
1 Список на ѕвезди по соѕвездија
Ѕвездите кои се вклучени во соодветните списоци ќе ги најдете според соѕвездијата:
* Андромеда
* Береникина Коса
* Бик
* Близнаци
* Вага
* Вајар
* Водна Змија
* Водолија
* Волк
* Воловар
* Гавран
* Голема Мечка
* Големо Куче
* Гулаб
* Гуштер
* Девица
* Делфин
* Длето
* Еднорог
* Едро
* Еридан
* Ждребе
* Жерав
* Жирафа
* Зајак
* Златна Рипка
* Змеј
* Змија
* Змијоносец
* Индијанец
* Јарец
* Јужен Крст
* Јужен Триаголник
* Јужна Круна
* Јужна Риба
* Камелеон
* Касиопеја
* Кентаур
* Кефеј
* Кит
* Кобилица
* Компас
* Кочијаш
* Крма
* Лав
* Лебед
* Летечка Риба
* Лира
* Лисица
* Ловечки Кучиња
* Мал Лав
* Мала Водна Змија
* Мала Мечка
* Мало Куче
* Маса
* Микроскоп
* Мрежичка
* Мува
* Овен
* Октант
* Олтар
* Орел
* Орион
* Паун
* Пегаз
* Персеј
* Пехар
* Печка
* Пумпа
* Рајска Птица
* Рак
* Рамнило
* Риби
* Рис
* Северна Круна
* Секстанс
* Скорпија
* Сликар
* Стрела
* Стрелец
* Телескоп
* Триаголник
* Тукан
* Феникс
* Херкул
* Часовник
* Шестар
* Штит
2 Критериуми за вклучување
* Ѕвезди со ознаки по Бајер и Флемстид HR или Дрејпер (не од додатоците).
* Ѕвезди со крајности или поинаку забележителни ѕвезди.
* Забележителни променливи ѕвезди (прототипи, ретки или поинаку важни).
* Најблиски ѕведи (<20 сг).
* Ѕвезди со планети.
* Забележителни неутронски ѕвезди, црни дупки и други егзотични ѕвездени објекти/остатоци.
3 Наводи
*''The Astronomical Almanac'' (2000).
* Roy L. Bishop, ed., ''The Observer's Almanac 1991'', The Royal Astronomical Society of Canada.
*''Burnham's Celestial Handbook: An Observer's Guide to the Universe Beyond the Solar System'', Vols. 1, 2, 3 (Dover Pubns, 1978).
* N.D. Kostjuk, ''HD-DM-GC-HR-HIP-Bayer-Flamsteed Cross Index'' (2002).
4 Поврзано
* Список на соѕвездија
* Списоци на ѕвезди
Мазночелни кајмани

Мазночелните кајмани е род на алигаторовидни влекачи од Јужна Америка кои припаѓаат на фамилијата Alligatoridae. Овие животни се најмалите членови на редот крокодиловидни во Америка.
Родот содржи два преживеани вида :
* кувијеов џуџест кајман (''Paleosuchus palpebrosus'')
* шнајдеров кајман (''Paleosuchus trigonatus'').
Кувијеов џуџест кајман

Кувијеов џуџест кајман (()), познат и под името џуџест кајман, е крокодиловиден влекач од северниот дел на Јужна Америка. Го среќаваме во Боливија, Бразил, Колумбија, Еквадор, Француска Гвајана, Гвајана, Парагвај, Перу, Суринам и Венецуела. Најчесто живеат во брзи потоци и реки.
Ова е најмалиот вид на крокодиловидно животно, и достигнува должина од 1,5 метри. Младите џуџести кајмани се хранат со безрбетници, додека ворасните јадат безрбетници и риби. Преку денот се кријат во дупки и дувла. Јајцата ги положуваат во гнезда, најчесто помеѓу 10 и 25 јајца. Инкубацијата на јајцата трае околу 3 месеци.
1 Галерија
Инает

Инает, инаетлук, инаетење и други варијанти, е однесување на поединец или група коешто е штетно за поединци или групи но и понатаму се извршува да би се некому нешто докажало или покажало, иако тоа не мора да биде обврзно. Суштината на инаетот е ирационалност и упорност, иако многумина го нагласуваат отсуството на интелигенција.
Инает треба да се разликува од ''пркос'' што не е секогаш опишан како ирационално-безумствено (значење за зборот ирационално е во Македонскиот речник како безумствено) и бесмислено однесување. Пркос е противење на помалиот, обесправениот, беспомошниот кон поголемиот, помоќниот, бескрупулозниот. Последиците можат да бидат исти, штетни по извршителот, но кај инаетот се смета дека не постоела никакава потреба ниту морално оправдување за такво однесување. Инает исто така треба да се разликува од вулгарниот израз „''курчење''“ што може да се опишува како „закана со празен пиштол“.
Инает е, на пример, кога мало дете од инает со родителите не сака да јаде затоа што не му купиле играчка. Последиците се да биде гладно, што не е пријатно, а веројатно и му следи казна. Пословицата вели „инает е лош занает“.
Инает, честа активност во поранешните југословенски држави, тешко се преведува на други јазици како еден збор.
Папа Пиј IV

Павле IV (лат. Pius PP. IV; 31 март 1499 - 9 декември 1565) — римски папа од 25 декември 1559 до 9 декември 1565. Тој е познат по тоа што преземал клучна улога на Трентскиот собор.
Шнајдеров кајман

Шнајдеровиот кајман (''Paleosuchus trigonatus''), е крокодиловиден влекач од Јужна Америка. Го среќаваме во Амазонскиот басен во Боливија, Бразил, Колумбија, Еквадор, Француска Гвајана, Гвајана, Перу, Суринам и Венецуела.
Името го добил по германскиот биолог Јохан Готлоб Шнајдер, кој го идентификувал видот во 1801 година.
1 Особености
Овој кајман е вториот најмал вид од фамилијата Alligatoridae достигнувајќи должина од само 2,3 метри.
Женките од овој вид почнуваат да се парат кога ќе достигнат големина до 1,3 метри, додека мажјаците, кога достигнуваат 1,4 метри (односно на возраст помеѓу 10 и 20 години). Женките положуваат 10-20 јајца. Периодот на инкубација е доста долг споредено со останатите крокодиловидни животни и изнесува 115 дена. Степенот на смртност на младите кајмани е доста високо поради многубројните природни грабливци како јагуарот, анакондата или големи гуштери.
2 Исхрана
Начинот на исхрана се менува со возраста на кајманот. Крокодилите кои се штотуку излезени од јајцата се хранат во водни инсекти и други членконоги. Кога ќе потпораснат, младите крокодили се хранат со инсекти но и со мали риби, птици и влекачи. Возрасните кајмани многу почесто ловат на копно отколку во вода, и се хранат со мали цицачи. Како и останатите копнени грабливци, прекриваат големи региони во кои бараат храна. Поради тоа, главата на кајманот често е високо подигната, а вратот е поставен вертикално, што им овозможува поголема прегледност на околината.
Катедрала Свети Александар Невски (Талин)

Црквата Александар Невски (естонски : ''Aleksander Nevski katedraal'') е црква која се наоѓа во Талин, Естонија и е во склопот на Православната црква. Црквата е изградена во периодот од 1894 до 1900 година, во времето на Руската Империја, а нејзин архитект е Михаил Преобразенски. Оваа катедрала е најголемиот христијански храм во Естонија која е посветена на Александар Невски.
Црква Пресвета Богородица (Талин)

Црквата Света Марија (естонски : ''Tallinna Neitsi Maarja Piiskoplik Toomkirik'') е црква која се наоѓа во Талин, Естонија и од 1561 година е во склопот на Лутеранската црква. Црквата е изградена во 13 век од страна на Римокатоличката црква, и е една од најстарите во градот.
Црква Свети Никола (Талин)

Црквата Свети Никола (естонски : ''Niguliste kirik'') е црква која се наоѓа во Талин, Естонија. Црквата била изградена во 13 век, а за време на СССР, црквата била затворена, а во 1917 година и срушена. По нејзината реконструкција, објектот бил претворен во музеј.
Црква Свети Матијаш

Црквата Матијаш (унгарски : ''Mátyás templom'') е црква која се наоѓа во Будимпешта, Унгарија и е во склопот на Римокатоличката црква. Црквата била изградена во 1015 година со готски стил, и е втората по големина црква во Будимпешта. Во 1541 година била претворена во џамија.
Базилика Свети Стефан

Базиликата Свети Стефан или Свети Иштван (унгарски : ''Szent István-bazilika'') е базилика/црква која се наоѓа во Будимпешта, Унгарија и е во склопот на Римокатоличката црква. Црквата била изградена во 1905 година во неокласичен стил, и е посветена на првиот унгарски крал Стефан I (или Стефан I), чија мумифицирана рака се чува во базиликата.
1 Архитектура
Своето име црквата го има добиено од унгарскиот светец, а воедно и прв крал на Унгарија Стефан I (975&ndash;1038 год.), чија мумифицирана десна рака е чувана во посебен кивот во базиликата.
Еднаква со зградата на унгарскиот парламент, таа е една од двете највисоки згради во Будимпешта, висока 96 m. Според последните пресметувања не постои повисока зграда во градот од 96 m. Има широчина од 55 m и должина од 87.4 m. Нејзината изградба била довршена во 1905 година, после 54 години градење. Голем дел од ова одложување му се припишува на колапсот на куполата во 1868 година, која барала целосно уривање на завршените работи и обнова од земјата нагоре.
Архитектонскиот стил е во неокласична архитектура; а земниот план е во форма на грчки крст. Фасадата е всидрена со две големи бели ѕвона. Во јужната кула се наоѓа највисокот ѕвоно во цела Унгарија, кое тежи околу 9 тони. Неговиот претходник имал тежина од околу 8 тона, но бил употребуван за воени цели за време на Втора светска војна. Посетителите можат да пристапат до куполата со лифт или ако сакаат да имаат поглед на Будимпешта од 360° треба да се искачат по 364 скалила.
2 Галерија
Папа Григориј XIII

Григориј XIII (лат. Gregorius PP. XIII; 7 јануари 1502 - 10 април 1585) — римски папа од 13 мај 1572 до 10 април 1585. Ги спроведувал одлуките донесени на Тридентскиот собор. Им помагал на француските католици во борбата против хугенотите и ја организирал Вартоломејската ноќ (24 август 1572) во која биле убиени неколку илјади хугеноти. Римскиот колеџ го добил своето име токму по него (Грегоријански колеџ). Извршил и реформи во јулијанскиот и грегоријанскиот календар.
Папа Пиј V

Пиј V (лат. Pius PP. V; 17 јануари 1504 - 1 мај 1572) — римски папа од 7 јануари 1566 до 1 мај 1572. Тој е светец во Римокатоличката црква. Тој е познат по имплементацијата на одлуките од Тридентскиот собор, контрареформацијата и стандардизирањето на литургиите.
Тој бил Домиканец. Ја поддржувал инквизицијата и бил против осовременување на црквата. Папата Павле IV го назначил на почесната функција врховен инквизитор.
На 7 јануари 1566 бил избран за папа, но бил избран 10 дена подоцна, на својот 52. роденден. За разлика од сите папи претходно коишто носеле црвена облека, тој како Доминиканец бил првиот којшто како папа продолжил да носи облека во бела боја. По него сите папаи ја задржале оваа традиција.
Со тек на време, папата Пиј V забележувајќи дека неговиот авторитет над Христијаните опаѓа, се противел на ширењето на протестантсвото меѓу Христијаните и ја започнал контрареформацијата, која ја започнал во Франција, каде што неговиот авторитет бил најголем. Тој исто така ја обвинувал англиската кралица Елизабета I за ерес, поради определбата за протетантсвото (англиканството) како религија во Англија.
Папата Пиј V умрел на 1 мај 1572 година во Рим.
Папа Сикст V

Сикст V (лат. Sixtus PP. V; 13 декември 1521 - 27 август 1590) — римски папа од 24 април 1585 до 27 август 1590. Тој бил син на познатиот српски писател и надбискуп Андрија Змајевиќ. На 9 години отишол во фрањевски манастир. Студирал во Ферара и Болоња.
Кајмани

Кајманите еден од трите преживани рода на крокодиловидни влекачи од Фамилијата алигаторовидни. Овие животни се распространети низ тропска и суптропска Америка.
Овој род содржи три преживеани видови и еден изумрен вид:
* Јакарски кајман, ''Caiman yacare''* Очилен кајман, ''Caiman crocodilus ''**''Rio Apaporis Caiman'', ''C. c. apaporiensis ''**''кафеав кајман'', ''C. c. fuscus''*''Caiman lutescens'' (фосил)
* Широкомуцест кајман, ''Caiman latirostris ''
Три други вида, кои исто така се нарекуваат кајмани се класифицирани во два други рода ''Melanosuchus'' и ''Paleosuchus''.
Папа Урбан VII

Урбан VII (лат. Urbanus PP. VII; 4 август 1521 - 27 септември 1590) — римски папа од 15 септември до 27 септември 1590. Тој бил кардинал и нунција во Шпанија. Умрел од маларија, само 12 дена откако бил избран за папа. Во тој период биле распространети пророштвата на Малахиј (1094 - 1148), ирски свештеник, чии пророштва содржеле пророштво за работите на папата по 16. век. Според Малахиј, последниот папа пред крајот на светот ќе биде Петар II.
Папа Григориј XIV

Гргур XIV (лат. Gregorius PP. XIV; 11 февруари 1535 - 16 октомври 1591) — римски папа од 5 декември 1590 до 16 октомври 1591. Учел право. Бил назначен за кардинал и се доселил во Рим, но бил оддалечен од Римската курија. Пред конклавата неговата кандидатура за папа била поднесени благодарение на влијанието на шпанскиот двор. Откако бил избран за папа ја подрувал антифранцуската политика на шпанскиот крал Филип II. По 10 месец од неговиот избор запапа, тој починал.
Црква Свети Јован (Хелсинки)

Црквата Свети Јован (фински: ''Johanneksenkirkko'') е црква која се наоѓа во Хелсинки, Финска и е во склопот на Лутеранската црква. Била изградена во периодот од 1888 до 1893 година, со елементи на неоготиката. Оваа црква е најголемиот христијански храм во Финска.
Крајни точки на Бразил

Ова е список на крајните точки на Бразил.
1 Географска ширина и должина
Следниве точки се крајни северни, јужни, источни и западни места во Бразил.
1.1 Бразил
* Најсеверна точка: Монте Кабурај, Рораима
* Најсеверно нас. место: Ујрамура, Рораима
* Најјужна точка: Бара до Шуј, Јужно Рио Гранде
* Најјужно нас. место: Шуј, Јужно Рио Гранде
* Најзападна точка: Сера до Дивизор, Акре
* Најзападна точка: Манасио Лима, Акре
* Најисточна точка: Иљја до Сул (Јужен остров), Островска група Мартин Ваз, Еспирито Санто
* Најисточно нас. место: Жоао Песоа, Параиба )
1.2 Континентален Бразил
* Најсеверна точка: Монте Кабурај, Рораима
* Најсеверно нас. место: Ујрамура, Рораима
* Најјужна точка: Бара до Шуј, Јужно Рио Гранде
* Најјужно нас. место: Шуј, Јужно Рио Гранде
* Најзападна точка: Сера до Дивизор, Акре
* Најзападна точка: Манасио Лима, Акре
* Најисточна точка: Понта до Сеиксас, Параиба
* Најисточно нас. место: Жоао Песоа, Параиба )
2 Извишение
* Највисока точка: Пико де Неблина 2.994 м
* Најниска точка: Атлантски Океан 0 м
3 Слики
4 Поврзано
* Географија на Бразил
Хелсиншка катедрала

Хелсиншка катедрала (фински: ''Helsingin tuomiokirkko или Suurkirkko Helsingfors Domkyrka'') — соборна црква која се наоѓа во Хелсинки, Финска и е во склопот на Лутеранската црква. Изградена во времето на рускиот цар Николај I, во периодот од 1830 до 1852 година со неокласичен стил. По добивање на независност во 1917 година на Финска, црквата била наречена Свети Никола.
1 Поврзано
* Хелсиншка епархија
Папа Инокентиј IX

Инокентиј IX (лат. Innocentius PP. IX; 20 јули 1519 - 30 декември 1591) — римски папа од 29 октомври до 30 декември 1591. Тој бил еден од најстарите кардинали во конклавата, кога бил избран за папа. По потекло бил од Болоња и најверојатно бил ориентиран којн шпанската политика. умрел 2 месеци по неговиот избор за папа.
Папа Климент VIII

Климент VIII (лат. Clemens PP. VIII; 24 февруари 1536 - 3 март 1605) — римски папа од 30 јануари 1592 до 3 март 1605. Во 1585 бил назначен за кардинал и ја исполнувал функцијата папски легат во Полска. Сурово го критикувал непотизмот, но и тој самиот назначил 4 негови роднини за кардинали. Ја поддржувал инквизицијата. Го прогласил Џордано Бруно за еретик и наредил да биде спален во 1600 година. Се обидел, но безуспешно да го реши проблемот помеѓу Исусовците и Доминиканците, укажувајќи на границите на милоста Божја на волјата на човекот.
Цадик

Цадик (хебрејски: צדיק, "праведен"; во множина ''цадиким'') е титула која, според традицијата на јудаизмот, генерално се дава на оние кои се сметаат дека се праведни, како духовни учители или ребе (רבי), во хасидизмот. Коренот на зборот ''цадик'' е ''цедек'' (צדק) што значи правда или праведност. Значи, терминот, во основа, се однесува на оној кој постапува праведно, а во Кабалата, цадикот се смета за посредник помеѓу Господ и еврејскиот народ.
Во Танахот, зборот "цадик" особено се појавува во Книгата на Создавањето 18:25 кога Аврам се обидува да ги спаси праведните од Содома и Гомора.
На арапски зборот/името "сидик" (صادق), има слично значење. Името на Волтеровиот сатиричен роман ''Задиг'' исто така доаѓа од овој збор.
Јакарски кајман

Јакарскиот кајман (, |Jacaré), познат и под името парагвајски кајман е вид на кајман кој го среќаваме во централниот дел на Јужна Америка, вклучувајќи ја северна Аргентина, источна Боливија, југозападен Бразил и реките во Парагвај.
Овие животни растат до максимална должина од 2-3 метри и се хранат со риби, мекотели, цицачи и ракови. Кожата на јакарскиот кајман се употребува во производство на кожни производи па затоа често се жртви на ловокрадство.
1 Галерија
Папа Лав XI

Лав XI (лат. Leo PP. XI; 2 јуни 1535 - 27 април 1605) — римски папа од 1 април до 27 април 1605. Тој бил четвртиот папа од семејството Медичи. По назначувањето на епископ на Пастоја и архиепископ на Фиренца, во 1583 бил назначен за кардинал од страна на папата Григориј XIII. Умрел на 24. ден од неговиот понтификат.
Ad majorem Dei gloriam

Ad maiorem Dei gloriam или Ad majorem Dei gloriam (кога "i" во латинскиот јазик има функција на согласка, тоа најчесто се чита "j")(македонски: ''За поголема Божја слава''), познато и по кратенката AMDG е мотото на Исусовото општество, монашки ред во Римокатоличката црква, чии членови со познати како Исусовци. Оваа фраза се смета дека ја смислил основачот на редот Игнасио Лојололски и го претставува основниот принцип на дејствување на редот. Суштината во користењето на оваа фраза е сè што се прави во животот (работа, студии, молитва) да се прави за поголема слава на Бога.
Оваа фраза често е парафразирана и гласи:''Ad majorem homini gloriаm'' (мак.''За поголема човекова слава'').
Фразата A.M.D.G. често била дел од потписите на Јохан Себастијан Бах и на покојниот папа Јован Павле II.
1 Наводи
Папа Павле V

Павле V (лат. Paulus PP. V; 17 септември 1552 - 28 јануари 1621) — римски папа од 16 мај 1605 до 28 јануари 1621. По потекло бил од Сиена. Учел право и како свештеник отишол во папскаслужба. Папата Климент VIII го назначил за дипломат во односите со шпанскиот крал Филип II. Тој го назначил својот 27-годишен роднина за кардинал, а своето презиме Кафарели го сменил во Боргезе. Во 1616, со декрет од индексот на забранетите книги го осудил делото на Коперник „За движењето на небесните тела“. По негова иницијатива бил започнат процес против Галилео Галилеј. Забрането било да се тврди дека „Сонцето не се движи во круг околу Земјата и дека Земјата не е центар на вселената“.
Очилен кајман

Очилниот кајман (''Caiman crocodilus'') познат и под името обичен кајман е крокодиловиден влекач кој го среќаваме во поголемиот дел на Централна и Јужна Америка. Овој вид живее во мочуришта и речни системи, но подеднакво поднесува и солена и слатка вода. Поради оваа одлика тој е најчесто среќаваниот вид од сите крокодиловидни животни.
1 Особености
Овој вид на кајман може да порасне и до 3 метри на повеќето единки не се подолги од 2,5 метри. Мажјаците најчесто се долги помеѓу 2 и 2,5 метри а женките се помали, односно околу 1,4 метри (види полов диморфизам). Името на овој кајман е добиено како резултат на коскениот израсток меѓу очите поради кој имаме впечаток дека носи очила. Муцката им е широка, а според телесните пропорции доста наликуваат на крокодилите. Бојата на кожата варира од сива до маслинесто зелена. Мажјаците се територијални животни, и присутна е доминантна хиерархија.
2 Исхрана
Младите кајмани претежно се хранат со речни безрбетници. Као стареат, така исхраната им се збогатува со рбетници, а возрасните единки ловат и цицачи. За време на сушните периоди, очилните кајмани прекинуваат да се хранат, излегуваат од водата и за закопуваат во калта каде мируваат. Понекогаш, во такви екстремни услови се забележува и појава на канибализам.
3 Размножување
Женките достигнуваат полова зрелост на возраст од 4-7 години, кога се долги околу 1,2 метри. Мажјаците достигнуваат полова зрелост при должина од 1,4 метри. Неколку женки можат да делат едно гнездо, што им овозможува полесна одбрана на јајцата и на младите кајмани. Поради истата причина се случува една женка да преземе родителска грижа и врз младите на други парови. Социјална хиерархија се појавува и помеѓу младите кајмани.
4 Подвидови
Постојат 3 познати подвида на очилниот кајман:
*''C. c. apaporiensis'' - река Рио Апапорис
*''C. c. crocodilus'' - Колумбија, Перу и делови на Амазон
*''C. c. fuscus'' - Мексико
Во минатото се сметало дека јакарскиот кајман е подвид на очилниот кајман.
Папа Григориј XV

Григориј XV (лат. Gregorius PP. XV; 9 јануари 1554 - 8 јули 1623) — римски папа од 9 февруари 1621 до 8 јули 1623. Бил голем непотист. Тој го назначил за кардинал Арман де Ришелје, творецот на францускиот апсолутизам. Умрел по неговото двегодишно неславно папство.
Загрепска катедрала

Загрепска катедрала (хрватски : ''Zagrebačka katedrala'') — соборна црква во Загреб, Хрватска и е во склопот на Римокатоличката црква. Изградбата започнала во 1093 година, а во 1217 година била завршена со елементи на готиката. Катедралата е впишана на хрватската куна од 1993 година.
Индекс на забранетите книги

Индекс на забранетата книга (лат.''Index Librorum Prohibitorum'') е збирка на публикации кои биле забранети според Римокатоличката црква. За првпат, збирката била издадена од страна на папата Павле IV во 1559. Тоа бил период на почетокот на контрареформацијата, а и збирката главно била насочена против делата на протестантските писатели. Подоцна, во збирката биле опфатени многу повеќе еретички и слободоумни дела. Нивното читање им било забрането на католичките верници. Во индексот на забранети книги биле и едни од Коперник, Кеплер и други познати научници, француски енциклопедисти, либерални политичари и други.
Последното 32 издание на збирката е издадено во 1948. Во него биле содржани околу 4.000 книги и записи за нешто што се сметало за еретичко, неморално, што содржи елементи на порнографија и е политички некоректно.
Црква „Св. Марко“ (Загреб)

Црквата Свети Марко (хрватски : ''Crkva sv. Marka'') е црква која се наоѓа во Загреб, Хрватска и е во склоп на Римокатоличката црква. Била изградена во 13 век со елементи на готиката.
Црква Свети Вартоломеј (Даблин)

Црквата Свети Вартоломеј (англиски : ''St Bartholomew's Church'') е црква која се наоѓа во Даблин, Република Ирска и е во склопот на Ирската црква. Изградбата на црквата започнала во 1867 година, многупати била реновирана а за последен пат тоа се случило во 2002 година.
Христова црква (Даблин)

Христова црква (|Christ Church Cathedral) или Света Троица (''en'') — црква во градот Даблин, Република Ирска, соборен храм на Даблинската митрополија на англиканската Црква на Ирска. Изградбата на црквата започнала во 1038 година, како една од првите во градот, многупати била реновирана а за последен пат тоа се случило во 1982 година.
Арман Жан ди Плеси де Ришелје

Арман Жан ди Плеси де Ришелје (француски:''Armand Jean du Plessis de Richelieu''; , - ) — француски државник и кардинал. Тој бил министер за надворешни работи на кралот Луј XIII и имал многу големо влијание врз зголемувањето на моќта на монархијата, со што се смета за творец на францускиот апсолутизам. Бил назначен за кардинал од страна на папата Григориј XV. На 29 јануари 1635 ја основал Француската академија. Тој е исто така многу значајна личност и за историјата и меѓународните односи и дипломатијата, бидејќи е творец на концептот за ''raison d'état'' (фр. државна причина) односно за апсолутното застапување на националните интереси во надворешната политика и воедно е еден од основоположниците на реалиситчкиот правец во меѓународните односи.
Палацо Барберини

Палацо Барберини (итал.''Palazzo Barberini'') е дворец (палацо) во Рим, посветен на семејството Барберини, кој се наоѓа на истоимениот плоштад во источниот дел од градот.
Палацото било изградено од страна на Мафео Барберини, кој откако станал папа, го добил името Урбан VIII. Во изградбата учетвувале три големи архитекти: Карло Мадерна, Франческо Боромини и на крајот Џан Лоренцо Бернини. По својот изглед дворецот е близок до маниризмот, како и до барокот. Околу дворецот, за првпат во папската историја била изградена и градина, која подоцна била уништена.
По смртта на ппата Урбан VIII, дворецот бил конфискуван, но во 1653 му бил вратен на семејството Бернини. Посетителите на дворецот се восхитувале и се восхитуваат на моќта на семејството Бернини.
Во него се наоѓа фреска на Пјетро де Кортони, античката Портландска вазна, Нилскиот мозаик и статуата на пијаниот сатир, а во подруиот се наоѓаат остатоци од Митреум.
nl:Galleria Nazionale d'Arte Antica
Јапонски ариш

Јапонскиот ариш; |唐松, ''карамацу'') — вид на ариш со потекло од Јапонија, поточно од планинските предели на регионите Чубу и Канто во средишниот дел на Хоншу. Присутен е и во Македонија, каде е воведен во 1950-тите.
Ова е листопадно иглолисно дрво, средно до високо по големина, достигнувајќи височина до 20-40 м, со пречник на трупот до 1 м. Крошната му е широка и конусна; главните и гранки му се хоризонтални, а страничните исто така, со ретки исклучоци. Фиданките му се диморфични, со тоа што растот се дели на долги фиданки (10-50 см) со неколку пупки, и кратки фиданки (1-2 мм) со само една пупка. Листовите му се иглични, светло-синозелени, со должина од 2-5 см; пред да паднат на есен стануваат светлжолти до портокалови, така оставајќи ги розово-кафените фиданки голи сѐ до следната пролет.
Шишарките им се исправени, јајчесто-конусни, со должина од 2-3,5 см, и со 30-50 семени лушпи свиени на рабовите; во младоста тие се зелени, а кога ќе созреат се отвораат и ги пуштаат семињата, што се случува 4-6 месеци по опрашувањето. Старите шишарки остануваат на дрвото долги години, и по боја се сиво-црни.
Дрвото вирее на надморска височина од 500-2.900 м на добро исцедена почва, и избегнува расквасена земја.
Научниот назив дрвото го носи во чест на германскиот природонаучник Енгелберт Кемпфер. Дрвото е познато и по синонимот ''Larix leptolepis''.
0.1 Употреба
Јапонскиот ариш има важна улога во шумарството, и се одгледува ширум северна и средна Јапонија (на север до Хокаидо), но исто така нашироко и во северна Европа, особено во Велика Британија. Дрвото му е цврсто и трајно, и се користи за општо градежништво. Често се среќаваат и огради од мали аришови прачки.
1 Наводи и надворешни врски
**
2 Галерија
Папа Урбан VIII

Урбан VIII (лат. Urbanus PP. VIII; 5 април 1568 - 29 јули 1644) — римски папа од 29 септември 1623 до 29 јули 1644. Во 1606 бил назначен за кардинал од страна на папата Павле V, а истата година станал и епископ на Сполето. Откако станал папа, станал и активен покровител на своите роднини. Семејството Барберини станало семејство на кардиналите и најдоходно семејство во папската држава. Се покажало дека во негово време се ратило времето на ренесансата. Во 1625, повторна објавена како јубилејна година, бил повикан да сведочи за папаската моќ. Неговото папство било во времето на Трисетгодишната војна, која во крв ја облеала скоро цела Европа.
Во негово време била отворена и летната папска резиденција во Кастел Гандолфо.
Папата Урбан VIII е познат и по тоа што до значителен степен настојувал да ги спроведува инквизиционите процеси, што кулминирало со судењето на Галилео Галилеј во 1633.
Папа Климент X

Климент X (лат. Clemens PP. X; 13 јули 1590 - 22 јули 1676) — римски папа од 29 април 1670 до 22 јули 1676. Тој бил еден од најстарите папаи. Бил избран за ппа на 79 години.
Папа Александар VIII

Александар VIII (лат. Alexander PP. VIII; 22 април 1610 - 1 февруари 1691) — римски папа од 6 октомври 1689 до 1 февруари 1691. Тој го вратил непотизмот како одлика на папата и ги назначил за кардинали неговите роднини Марко и Пјетро Отобони.
Папа Инокентиј XII

Инокентиј XII (лат. Innocentius PP. XII; 13 март 1615 - 27 септември 1700) — римски папа од 12 јули 1691 до 27 септември 1700. На 22 јули 1692, тој ја издал булата „''Romanum decet Pontificem''“ која го уништила непотизмот насекаде.
Биста

Биста — вајарско дело кое го претставува горниот дел на човечкото тело, ги опишува човечката глава и врат, како и дел од градите и рамената. Целата биста најчесто е поставена на мало столбче или плотна. Бистата може да биде направена од разни материјали но најчесто од мермер, глина или бронза.
1 Галерија
Статуетка

Статуетка — мала скулптура направена од дрво, коска, глина, камен, метал и други материјали, која прикажува антропоморфни слики, животински фигури, неживи и апстрактни предмети. Се однесува на вајарство на мали облици, односно не повеќе од 80 см во висина и не повеќе од 1 м во должина. Статуетките можат да имаат многу намени — од култни до утилитарни. Во денешно време, статуетките се широко користени како сувенири, украси на соби, детски играчки и награди за победниците.
Статуетките се појавуваат во првобитното општество, на пример, Вилендорфска Венера, направена приближно 22–24 илјади години пр. н. е., или статуетки на тотемски животни. Во древните цивилизации, статуетките често прикажувале божества и служеле за култни цели. Во Стариот Египет, посебните статуетки ушабти се користеле во погребните ритуали.
1 Галерија
Статуа

Статуа или кип — скулптура во некоја форма претставувајќи личност или личности, животно или настан, најчесто целосни, а не по делови како што на пример се бистите и речиси секогаш во вистинска големина а некогаш и поголеми.
1 Статуата како тема во уметноста
* „Претколумбовска статуа“ - песна на полскиот поет Адам Важик од 1957 година.* „Статуи“ (''The Statues'') - песна на ирскиот поет Вилијам Батлер Јејтс.* „Статуи“ - песна на рускиот поет Алексеј Паршчиков.* „Царскоселската статуа“ — песна на рускиот поет Александар Пушкин од 1830 година.* „За статуата на играчот на свајка“ — песна на рускиот поет Александар Пушкин од 1836 година.* „За статуата на играчот на пиљак“ — песна на рускиот поет Александар Пушкин од 1836 година.* „Господинот Когито ја среќава во Лувр статуата на Големата мајка“ - песна на полскиот поет Збигњев Херберт.* „Грчки кип“ - песна на полската поетеса Вислава Шимборска.* „Статуа-посетителка“ (англиски: ''Visiting Statue'') — песна на канадската музичарка ''Grimes'' од 2011 година.
2 Галерија
Папа Инокентиј XIII

Инокентиј XIII (лат. ''Innocentius PP. XIII''; 13 мај 1655 - 7 март 1724) — римски папа од 8 мај 1721 до 7 март 1724. Потекнуал од благородничко семејство, од кое во XIII век потекнувал и папата Инокентиј III. Бил воспитуван како Езуит, а ја исполнувал и функцијата на апостолски нунција. Во моментот кога бил избран за папа, тој бил тешко болен. Умрел по три години од неговиот избор.
Папа Бенедикт XIII

Бенедикт XIII (лат. Benedictus PP. XIII; 2 февруари 1649 - 21 февруари 1730) — римски папа од 29 мај 1724 до 21 февруари 1730. Потекнувал од древно војводско семејство. Се вклучил во редот на Доминиканците. Во 1672, папата Климент X го назначил за кардинал, а истата година станал и епископ на Сипонто. Во 1686 станал епископ на Чезена, а во 1686 на Беневенто.
Стефани Мајер

Стефани Мајер (|Stephenie Meyer) (моминско презиме Морган, родена на ) е американска писателка, позната по романтично фантастичниот серијал романи ''Самрак'', кој е познат помеѓу младата публика. Романите ''Самрак'' се продадени со над 40 милиони копии ширум светот, со превод на 37 различни јазици. Филмската адаптација на ''Самрак'' излезе на 21 ноември 2008. Мајер е исто така автор на фантастичниот роман за возрасни, ''Домаќинот''.
Мајер е прогласена за најпордаваната писателка за 2008, со продадени 22 милиони книги во една година, со ''Самрак'' прогласена за најпродавана книга на годината.
1 Приватен живот
Стефани Мајер е родена во Хартфорд, Конектикат, како ќерка на Стивен и Кенди Морган. Таа пораснала во Финикс, Аризона, со три браќа и две сестри: Сет, Емили, Џејкоб, Пол и Хајди. Таа го посетувала средното училиште Чапарал во Скотсдејл, Аризона, и универзитетот Бригам во Прово, Ута, каде што добила Писателско Признание за Англиски во 1995. Мејер, член на ''Црквата на Исус Христос на Подоцните Светци'', го запознала својот сопруг Кристијан, со прекар „Панчо“, кога растела во Аризона, и се венчала со него во 1994. Тие заедно имаат три сина: Гејб, Сет и Илај.
2 Самрак
Мајер вели дека идејата за ''Самрак'' и дошла во сон на 2 јуни 2003. Сонот бил за смртна девојка и вампир кој бил вљубен во неа, но исто така и жеден за нејзината крв. Засновано на овој сон, Мејер напишала транскрипт што сега се наоѓа во книгата како 13 Поглавје. Покрај тоа што немала многу големо искуство во пишување, таа успева за време од три месеци да го претвори тој визионерски сон во целосен роман. Откако го напишала и уредила романот, таа потпишала договор за три книги со „Little, Brown and Company“ за 750,000 долари. Книгата беше објавена во 2005.
Папа Климент XII

Климент XII (лат. Clemens PP. XII; 7 април 1652 - 6 февруари 1740) — римски папа од 12 јули 1730 до 6 февруари 1740. Тој бил ппата, кој во 1738, за првпат ја осудил тајната организација на Масоните.
Самрак

Самрак е времето помеѓу зората и изгрејсонцето и времето помеѓу зајдисонцето и квечерината. Сончевата светлина поминува низ Земјината атмосфера го осветлува долниот дел од атмосферата и површината на Земјата не е целосно темна ниту пак целосно светла. Самото сонце не е видливо бидејќи тогаш се наоѓа зад хоризонтот. Самракот отсекогаш бил популарен кај фотографите и сликарите, кои го нарекуваат ''син час'', по францускиот израз ''l'heure bleue''.
1 Самракот како мотив во уметноста и во популарната култура
* „Во зимскиот самрак“ (српски: ''У зимски сумрак'') — песна на српскиот поет Стеван Раичковиќ.* „Самрак“ — песна на шпанскиот поет Хуан Рамон Хименес.* „Самрак“ (англиски: ''Twilight'') — песна на ирската рок-група Ју Ту (''U2'') од 1981 година.* „Зона на самракот“ (хрватски: ''Zona sumraka'') — песна на хрватската рок-група Филм од 1982 година.
2 Наводи
ru:Заря
uk:Зоря (заграва)
Периодонциум

Периодонциум е сврзливо ткиво, сместено меѓу коренот на забот и ѕидот на коскената чашка во кој се сместени коренот или корените на забот, наречен забна алвеола. Периодонциумот влегува во состав на Парадонциумот кој претставува потпорен апарат на забот составен од повеќе структури.
1 Функции на периодонциумот
Периодонциумот се одликува со повеќе функции значајни за стоматогнатниот систем.
1.0.1 Формативна Функција
Во периодонциумот се наоѓаат повеќе видови на клетки кои учестуваат во формирањето соодветни ткива а тие се: Цементобласти (учествуваат во создавањето на цементот на забот), Остеобласти (учествуваат во создавање на коскено ткиво) и Фибробласти (создаваат влакна)
1.0.2 Потпорна Функција
Периодонциумот ја одржува врската на забот со околните ткива.
1.0.3 Сетилна функција
Се остварува преку нервните влакна присутни во периодонциумот.
1.0.4 Нутритивна функција
Се остварува преку крвните садови присутни во периодонциумот.
2 Структурна организација на периодонциумот
Главната структура на периодонциумот ја сочинуваат два типа на влакна: 1.Дебели влакна кој се здружени во снопови и тие го поврзуваат периодонциумот со алвеоларната коска и гингивите. Тоа се основните влакна на периодонциумот, меѓу нив се наоѓаат 2.Тенки влакна на периодонциумот кој се индиферентини.
Овие влакна се густо испреплетени во снопови кои се протегаат во различни правци, па врз основа на тоа тие се поделени на две групи: 1.Гингивална група (која се протега од цементот до гингивите) и 2.Алвеоларна група (која се протега од цементот до алвеоларната коска).
Секоја група има свои подгрупи.
Папа Климент XIII

Климент XIII (лат. Clemens PP. XIII; 7 март 1693 - 2 февруари 1769) — римски папа од 16 јули 1758 до 2 февруари 1769. Се школувал во Падова. Подоцна работел во римската курија. Папата Климент XII го назначил за кардинал, а папата Бенедикт XIV за епископ на Падова.
Тој ја започнал борбата против Езуитите, влијание кое на кралските дворови предизвикувало голем страв меѓу месните верници, така и меѓу главните политички советници на многу европски монархии. Неговата позиција била неизвесна. Тој не се решил да го укине редот, што од него се очекувало и со помош на договор се обидувал да го одлжи донесувањето на тоа решение. Во 1764, папата Климент XIII го осудил Јохан Никола Хонтхејм поради користење на псевдонимот Јустин Феброниј, во кој биле содржани критики против папата. Фебронионизмот земал голем замавво Светото Римско Царство и Австрија.
Дискордијанизам

Дискордијанизам (англ. ''Discordianism'') е современа религија сосредочена на хаос, која со објавувањето на својот прв текст ''Principia Discordia'' во 1958 или 1959 година ја основува Малаклипсо Помладиот. Нашироко се смета за постмодерна пародија на религија и се нарекувало „зен за западњаци“ поради сличности со апсурдните толкувања на учењата на будистичката школа Ринзај. Дискордијанизам признава неред, неслога и несогласување како пожелени одлики, за разлика од повеќето религии кои идеализираат хармонија и ред. Оваа религија со голем дел се состои од каприциозни и апсурдни идеи, иако многу нејзини поклоници тврдат дека во нивниот несериозен став постои подлабоко значење.
Alligatorinae

''Alligatorinae'' е едно од двете потсемејства кои припаѓаат на фамилијата Alligatoridae. Во ова потсемејство има вкупно 11 рода, од кој само еден род ''Alligator'' ги содржи двата преживеани вида.
Подфамилја Alligatorinae
* † Род ''Albertochampsa''* † Род ''Chrysochampsa''* † Род ''Hassiacosuchus''* † Род ''Navahosuchus''* † Род ''Ceratosuchus''* † Род ''Allognathosuchus''* † Род ''Hispanochampsa''* † Род ''Arambourgia''* † Род ''Procaimanoidea''* † Род ''Wannaganosuchus''* Род ''Alligator''** † ''Alligator prenasalis''** † ''Alligator mcgrewi''** † ''Alligator olseni''** Кинески алигатор, ''Alligator sinensis''** † ''Alligator mefferdi''** Американски алигатор, ''Alligator mississippiensis''
† означува изумрени родови и видови
Црн кајман

Црниот кајман (''Melanosuchus niger'') е месојадно крокодиловидно животно кое живее во мирни реки и езера, како и во сезонски поплавени савани во амазонскиот басен, како и во други слични слатководни системи во Јужна Америка. Во минатото бил доста распространет, но поради прекумерниот лов поради високоценетата кожа е доведен на работ на изумирање. Денес овој вид се наоѓа на списокот на животни зависни од заштита. Црниот кајман е единствениот преживеан вид на родот ''Melanosuchus''.
1 Особености
Црниот кајман има коскен израсток над неговите црвени очи и црна кожа. Бојата на кожата е одлична камуфлажа за ова животно кое е ноќен ловец, но исто така помага и при апсорпција на топлина за време на денскиот период.
2 Големина
Овој вид на кајман е еден од најголемите влекачи и најголем член на фамилијата Alligatoridae. Расте до 5 метри должина, што го прави најголем грабливец во Амазонскиот басен. Најголемиот регистриран примерок од овој вид бил долг 7,7 метри и тежел 1310 килограми. Убиен е во Акре, Бразил во 1965 година и се смета за најголемото крокодиловидно животно заедно со морскиот крокодил. Повеќето возрасни црни кајмани се долги помеѓу 3 и 4,3 метри, а постарите мажјаци ретко растат поголеми од 5 метри.
3 Исхрана
Овие животни се хранат со риби (вклучувајќи ги и пираните), птици, желки и копнени животни како капибарата и елени кои доаѓаат да пијат вода во реките. Поголемите единки ловат и тапири и анаконди, а способни се и за лов на други грабливци како пума и јагуар. Јагуарите се познати грабливци на другите видови кајмани како и на младите црни кајмани, но секој кајман кој е со должина поголема од 4 метри всушност нема природни грабливци (поради големина, тежината и огромната сила на вилиците). Нивните заби се дизајнирани да зграпчат но не и да го растргаат пленот, па затоа тие го голетаат целиот плен откако ќе го удават во водата. Младите кајмани на овој вид се хранат со ракови и инсекти.
Главен грабливец на црниот кајман е човекот, кој ги лови овие животни поради кожата и месото. Постојат приказни дека овој вид јаде и луѓе, што е возможно доклку се земе предвид неговата големина, но сепак, како и во случајот на ориночкиот крокодил од Венецуела, многу е неверојатно да дојде до вакви напади поради фактот дека популациите на овие крокодиловидни животни се во многу мал број.
4 Размножување
Во декември, женките градат гнезда од земја и растенија, кои се со должина од 1,5 метри и широки околу 70 сантиметри. Во нив положуваат 50-60 јајца, од кои се изведуваат младите кајмани после 6 недели инкубациски период. Регистрирани се случаи на повремен канибализам. После излегувањето од јајцата, женката ги пренесува младите, земајќи ги во уста, до водата. Мајката исто така помага и при излегувањето на младите од јајцата, тркалајќи ги јајцата помеѓу забите и кршејќи ја лушпата. Мајката се грижи за младите во наредните неколку месеци. Женките од овој вид се размножува еднашна 2 до 3 години.